**รายงานการประชุม**

**คณะกรรมการพิจารณาการก่อสร้างสิ่งล่วงล้ำลำน้ำจังหวัดอ่างทอง ครั้งที่ ๑/๒๕๖๓**

**วันอังคารที่ ๑๘ กุมภาพันธ์ ๒๕๖๓ เวลา ๐๙.๓0 น.**

**ณ สำนักงานโครงการก่อสร้างระบบป้องกันน้ำท่วมพื้นที่ชุมชนโผงเผง อำเภอป่าโมก จังหวัดอ่างทอง**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

1. นายวีระชัย นาคมาศ รองผู้ว่าราชการจังหวัดอ่างทอง (ประธาน)
2. นายศุภวุฒิ ชิตมณี แทน ปลัดจังหวัดอ่างทอง
3. นายวรพงศ์ เกตุดิษฐ์ แทน หัวหน้าสำนักงานจังหวัดอ่างทอง
4. นายขจร บุญเสริม แทน เจ้าพนักงานที่ดินจังหวัดอ่างทอง
5. นายอธิราช กนกเวชยันต์ โยธาธิการและผังเมืองจังหวัดอ่างทอง
6. นายไพศาล สุขปุณพันธ์ ประมงจังหวัดอ่างทอง
7. นางสาวเบญจมาศ ปลายยอด แทน ผู้อำนวยการสำนักงานทรัพยากรธรรมชาติ

และสิ่งแวดล้อมจังหวัดอ่างทอง

1. นายสุพร นิยมเนตร์ แทน ธนารักษ์พื้นที่อ่างทอง
2. นายอภิชาติ มุขประดับ แทน นายแพทย์สาธารณสุขจังหวัดอ่างทอง
3. นายยุทธชัย จิตอารีรัตน์ แทน ผู้อำนวยการสำนักงานเจ้าท่าภูมิภาคสาขาอยุธยา
4. นางสาวเบญจวรรณ ฟักแก้ว นายอำเภอป่าโมก

**ระเบียบวาระที่ ๑** **เรื่องที่ประธานแจ้งให้ที่ประชุมทราบ**

 ด้วย สำนักงานโยธาธิการและผังเมืองจังหวัดอ่างทอง แจ้งว่า กรมโยธาธิการและผังเมืองจะดำเนินการก่อสร้างโครงการก่อสร้างระบบป้องกันน้ำท่วมพื้นที่ชุมชนโผงเผง ระยะที่ ๓ และระยะที่ ๔ อำเภอป่าโมก จังหวัดอ่างทอง จึงมีความประสงค์ขอหนังสือรับรองของจังหวัดว่า การก่อสร้างดังกล่าว ไม่เป็นอุปสรรคต่อแผนพัฒนาจังหวัด ผังเมืองรวม และการรักษาสภาพแวดล้อมของจังหวัด บริเวณริมแม่น้ำเจ้าพระยา ตำบลโผงเผง อำเภอป่าโมก จังหวัดอ่างทอง

 จึงได้เชิญคณะกรรมการฯ สำรวจพื้นที่ก่อสร้าง และร่วมประชุม เพื่อพิจารณาถึงผลกระทบที่จะเกิดขึ้นจากการอนุญาตให้ก่อสร้างสิ่งล่วงล้ำลำน้ำ ในพื้นที่จังหวัดอ่างทองในวันนี้

**มติที่ประชุม** รับทราบ

/ **ระเบียบวาระ** …

**ระเบียบวาระที่ ๒** **เรื่องเพื่อทราบ**

 **๒.๑ ข้อมูลรายละเอียดของการก่อสร้าง**

**ประธาน** เชิญสำนักงานโยธาธิการและผังเมืองจังหวัดอ่างทอง ชี้แจงรายละเอียด การก่อสร้างโครงการก่อสร้างระบบป้องกันน้ำท่วมพื้นที่ชุมชนโผงเผง ระยะที่ ๓ และระยะที่ ๔ อำเภอป่าโมก จังหวัดอ่างทอง

**โยธาธิการและผังเมืองฯ** สำหรับโครงการฯ ที่ยื่นขออนุญาตในการประชุมวันนี้ ประกอบด้วย

โครงการก่อสร้างระบบป้องกันน้ำท่วมพื้นที่ชุมชนโผงเผง ระยะที่ ๓ และโครงการก่อสร้างระบบป้องกันน้ำท่วมพื้นที่ชุมชนโผงเผง ระยะที่ ๔ โดยรายละเอียด ของแต่ละโครงการ ขอเชิญบริษัทที่ปรึกษาชี้แจงต่อที่ประชุมต่อไป

**ผู้แทนบริษัทฯ** โครงการก่อสร้างระบบป้องกันน้ำท่วมพื้นที่ชุมชนโผงเผง ระยะที่ ๓งบประมาณที่ใช้ในการก่อสร้าง ๒๑๙,๒๘๗,๙๐๐ บาท ระยะเวลาการก่อสร้าง ๘๕๐ วัน โดยจะสิ้นสุดสัญญาวันที่ ๑๐ กันยายน ๒๕๖๔ การก่อสร้างจะแบ่งออกเป็นสามระยะ ระยะที่ ๑ เริ่มจากบริเวณสะพานข้ามคลองโผงเผง จนถึงบริเวณแนวเขื่อนเดิมของกรมชลประทาน ระยะทาง ๙๗๑ เมตร ระยะที่ ๒ เริ่มจากบริเวณสุดเขตแนวเขื่อนเดิมของกรมชลประทาน จนสุดระยะ ของโครงการฯ ระยะทาง ๑๓๗ เมตร และระยะที่ ๓ คือบริเวณฝั่งตรงข้ามกับแนวก่อสร้างระยะที่ ๑ ระยะทาง ๑๘๐ เมตร รวมระยะทางทั้งสิ้น ๑,๒๘๘ เมตร ส่วนโครงการก่อสร้างระบบป้องกันน้ำท่วมพื้นที่ชุมชนโผงเผง ระยะที่ ๔ จุดเริ่มต้นโครงการจะอยู่ห่างจากบริเวณจุดสิ้นสุดโครงการฯ ระยะที่ ๓ ประมาณ ๑๘๐ เมตร ตั้งแต่ กม.๐+๖๘๐ – กม.๑+๗๗๕ ลักษณะโครงสร้างจะเป็นการตอกเสาเข็ม จำนวน ๒ ชุด พร้อมด้วยบ่อสูบน้ำ จำนวน ๓ จุด สำหรับสูบน้ำออกในกรณีที่เกิดภาวะน้ำท่วมขังภายในพื้นที่ที่อยู่ด้านหลังกำแพงคันกั้นน้ำ ทั้งนี้ โครงการฯ ระยะที่ ๔ จะมีพื้นที่ครอบคลุม ไปจนถึงเขตอำเภอบางบาล จังหวัดพระนครศรีอยุธยา

**ประธาน** โครงการฯ ระยะที่ ๔ เป็นส่วนต่อขยายเพิ่มเติมจากโครงการฯ ระยะที่ ๓

 ในส่วนที่เหลืออยู่เพื่อให้ระบบป้องกันน้ำท่วมพื้นที่ชุมชนโผงเผงมีความสมบูรณ์

 ใช่หรือไม่

**โยธาธิการและผังเมืองฯ** ใช่ครับ

**ประธาน** ใครเป็นผู้ริเริ่มเสนอโครงการก่อสร้างระบบป้องกันน้ำท่วมพื้นที่ชุมชนโผงเผง

**โยธาธิการและผังเมืองฯ** โครงการนี้เกิดขึ้นจากข้อสั่งการของนายกรัฐมนตรีเมื่อคราวเดินทางมา

ตรวจพื้นที่บริเวณ ต.โผงเผง เมื่อปี ๒๕๕๘ โดยมอบหมายให้กรมโยธาธิการ และผังเมือง เป็นผู้รับผิดชอบ

**ประธาน**  เมื่อก่อสร้างแล้วเสร็จ หน่วยงานใดจะเป็นผู้ดูแลรักษา

/ บริหาร …

**โยธาธิการและผังเมืองฯ** เมื่อก่อสร้างแล้วเสร็จ กรมโยธาธิการและผังเมืองจะส่งมอบให้องค์การ

 บริหารส่วนตำบลโผงเผง เป็นผู้ดูแลรักษาต่อไป

**ผู้แทน สนง.สาธารณสุขฯ** เนื่องจากก่อนหน้านี้เคยมีกรณีปัญหาข้อพิพาทเรื่องที่ดินในการก่อสร้าง

เขื่อนป้องกันตลิ่ง จึงขอเรียนถามว่า โครงการก่อสร้างนี้มีประเด็นปัญหาเกี่ยวกับข้อพิพาทที่ดินหรือไม่

**ผู้แทนบริษัทฯ** ในส่วนของโครงการก่อสร้างระบบป้องกันน้ำท่วมพื้นที่ชุมชนโผงเผง ระยะ

ที่ ๓ และ ๔ ไม่พบปัญหาเรื่องข้อพิพาทที่ดิน เนื่องจากได้มีการสำรวจพื้นที่ ที่จะก่อสร้าง และมีการประชาคมกับประชาชนในพื้นที่ ทั้งนี้จากการสำรวจรังวัดที่ดินของโครงการฯ ระยะที่ ๔ พบว่ามีการทับซ้อนกับที่ดินของประชาชนเพียงเล็กน้อย ซึ่งทางบริษัทได้ดำเนินการปรับแก้ไขแบบก่อสร้างให้ถอยร่นแนวเขื่อนให้พ้นจากพื้นที่ที่ทับซ้อนแนวเขตที่ดินของประชาชนดังกล่าวแล้ว

**โยธาธิการและผังเมืองฯ** ก่อนหน้านี้เคยมีกรณีที่ปรากฏว่า มีการออกโฉนดที่ดินให้กับประชาชน

แต่เมื่อตรวจสอบระวางที่ดินดังกล่าว พบว่าแนวเขตที่ดินนั้นอยู่ในร่องน้ำ ซึ่งอาจเกิดจากการขุดคลอง หรือการกัดเซาะของน้ำจนตลิ่งพัง ซึ่งโดยปกติเมื่อถึงช่วงระยะเวลาหนึ่ง กรมเจ้าท่าจะดำเนินการตรวจสอบรังวัดระวางร่องน้ำ จึงขอสอบถามผู้แทนกรมเจ้าท่าว่าโดยปกติกรมเจ้าท่าจะมีการตรวจสอบระวางร่องน้ำทุกๆ กี่ปี

**ผู้แทน สนง.เจ้าท่าฯ** เรียนท่านรองผู้ว่าราชการจังหวัดอ่างทอง และคณะกรรมการฯ ทุกท่าน

ขออนุญาตนำเรียนทีละประเด็นว่า โครงการที่สำนักงานโยธาธิการและผังเมืองจังหวัดอ่างทองได้ดำเนินการยื่นขออนุญาต และนำเข้าที่ประชุมคณะกรรมการฯ ในวันนี้ เป็นการก่อสร้างสิ่งล่วงล้ำลำน้ำประเภทเขื่อนกันน้ำเซาะ ตามกฎกระทรวง ฉบับที่ 63 (พ.ศ.2537) ออกตามความในพระราชบัญญัติการเดินเรือในน่านน้ำไทย พระพุทธศักราช 2456 ซึ่งเป็นสิ่งปลูกสร้างล่วงล้ำลำน้ำที่พึงอนุญาตได้ และมีโครงสร้างอื่นๆ เพิ่มเติมเข้ามาบางส่วนเพื่อให้เป็นระบบป้องกันน้ำท่วม ทางสำนักงานเจ้าท่าฯ จึงขอฝากให้สำนักงานโยธาธิการและผังเมืองจังหวัดอ่างทอง ดำเนินการขออนุญาตให้เป็นไปตามหลักเกณฑ์ที่กฎหมายกำหนดด้วย โดยสามารถยื่นขออนุญาตได้ทั้งกับกรมเจ้าท่าโดยตรงหรือกับองค์กรปกครองส่วนท้องถิ่น ในพื้นที่ที่ตั้งสิ่งล่วงล้ำลำน้ำ ซึ่งกรมเจ้าท่าได้มอบอำนาจการพิจารณาอนุญาตก่อสร้างสิ่งล่วงล้ำลำน้ำให้แก่องค์กรปกครองส่วนท้องถิ่นไปแล้ว ทั้งนี้ ขอให้เตรียมเอกสารต่างๆ ที่เกี่ยวข้องสำหรับการยื่นขออนุญาตให้ครบถ้วน รวมทั้งขอให้พิจารณาผลกระทบที่จะเกิดกับการเดินเรือในบริเวณพื้นที่ก่อสร้างด้วย เนื่องจากร่องน้ำในบริเวณที่มีการก่อสร้างนั้นมีบางจุดค่อนข้างแคบ และมีการเดินเรือลำเลียงสินค้า พวกเรือบรรทุกหิน ดิน ทราย ดังนั้นในช่วงระหว่างดำเนินการก่อสร้าง จึงขอให้ผู้รับจ้างดำเนินการติดตั้งสัญลักษณ์เตือน ซึ่งอาจเป็นป้ายเตือน หรือทุ่นเตือนให้แก่เรือที่สัญจรผ่าน พร้อมทั้งไฟสัญญาณเตือนสำหรับเรือที่สัญจรในเวลากลางคืน และเมื่อดำเนินการก่อสร้างแล้วเสร็จ ขอให้ผู้รับจ้างดำเนินการเก็บกู้ เศษวัสดุต่างๆ ที่ตกหล่นในแม่น้ำลำคลองในขณะที่มีการก่อสร้างให้หมดสิ้นด้วย

/ กลางคืน …

**ประธาน** โครงการก่อสร้างนี้ จะมีการก่อสร้างล่วงล้ำเข้ามาในลำน้ำเป็นระยะทางเท่าใด

**ผู้แทน สนง.เจ้าท่าฯ** โดยปกติ หลักเกณฑ์ในการพิจารณาอนุญาตให้ก่อสร้างสิ่งล่วงล้ำลำน้ำ

กรมเจ้าท่าจะอนุญาตให้ก่อสร้างล่วงล้ำจากแนวกรรมสิทธิ์ที่ดินเข้ามาในลำน้ำ หรือถ้าไม่มีพื้นที่ที่เป็นที่สาธารณะติดกับลำน้ำ ให้วัดจากแนวตลิ่ง โดยจะต้องล่วงล้ำเข้ามาในลำน้ำไม่เกินไปกว่าที่จำเป็น ซึ่งจากที่พิจารณาเบื้องต้น ความกว้างของลำน้ำในบริเวณที่ก่อสร้างจะอยู่ที่ประมาณ ๑๖๐ เมตร ดังนั้น ความยาวของสิ่งปลูกสร้าง ที่ล่วงล้ำเข้ามาในลำน้ำจึงเป็นประเด็นที่จะต้องพิจารณาด้วย

**ผู้แทนบริษัทฯ** ลักษณะการก่อสร้างจะเป็นตัวเขื่อนเสมอระดับเดียวกับแนวเขตที่ดิน

ริมตลิ่ง ดังนั้นส่วนที่ล้ำเข้าไปในลำน้ำจะมีเพียงเท่าที่จำเป็น ทั้งนี้ ส่วนที่ล้ำเข้าไปในลำน้ำเมื่อวัดจากศูนย์กลางจะอยู่ที่ประมาณ ๒๕ – ๓๐ เมตร

**ประธาน** ตามที่ผู้แทนกรมเจ้าท่าชี้แจง ความกว้างของร่องน้ำในพื้นที่ก่อสร้างแม้จะ

อยู่ที่ประมาณ ๑๖๐ เมตร แต่ในความเป็นจริง การเดินเรือนั้น เรือไม่ได้เดินอยู่กลางร่องน้ำตลอดเวลา บางครั้งก็จะต้องมีการเดินเรือเลียบริมฝั่ง ตามลักษณะของร่องน้ำ ดังนั้น การก่อสร้างล่วงล้ำเข้าไปในร่องน้ำ ๒๕ – ๓๐ เมตร จะส่งผลกระทบต่อการเดินเรือหรือไม่

**โยธาธิการและผังเมืองฯ** ลักษณะการก่อสร้างของโครงการฯ จะเป็นการขุดดินริมตลิ่งออกเพื่อตอก

เสาเข็ม จากนั้นจะทำการกลบอัดดิน/หินเพื่อเป็นรากฐานของตัวเขื่อน ดังนั้นการก่อสร้างจะอยู่ในแนวตลิ่งเดิม

**ประธาน** ฝากทางกรมเจ้าท่าช่วยดูแลในส่วนของผลกระทบกับการเดินเรือในพื้นที่ที่มี

การก่อสร้างด้วย เพื่อป้องกันไม่ให้เกิดอุบัติเหตุในการเดินเรือในพื้นที่ที่มีการก่อสร้าง

**มติที่ประชุม** รับทราบ

**ประธาน** เชิญนายอำเภอป่าโมกในฐานะเจ้าของพื้นที่ให้ข้อมูลเพิ่มเติม

**นายอำเภอป่าโมก**  อำเภอป่าโมกได้มอบหมายให้องค์การบริหารส่วนตำบลโผงเผง จัดประชุม

ประชาคมรับฟังความคิดเห็นจากประชาชน โครงการก่อสร้างระบบป้องกันน้ำท่วมพื้นที่ชุมชนโผงเผง ระยะที่ ๓ และระยะที่ ๔ โดยได้มีการจัดประชุมรับฟังความคิดเห็นเมื่อวันที่ ๓ กรกฎาคม ๒๕๖๒ ที่ประชุมมีมติเห็นชอบ และมีข้อสังเกตเพิ่มเติม คือกรณีที่การตอกเสาเข็มแล้วเกิดความเสียหายต่อทรัพย์สิน ก่อนทำการก่อสร้าง ผู้รับจ้างต้องทำการสำรวจทรัพย์สินของชาวบ้านที่อาศัยอยู่ใกล้บริเวณก่อสร้าง และถ่ายรูปเก็บเป็นหลักฐานโดยรับทราบทั้ง ๒ ฝ่าย และถ้าเกิดความเสียหายผู้รับจ้างต้องรับผิดชอบในการซ่อมแซมให้กลับมาใช้งานได้ตามปกติ

**มติที่ประชุม** รับทราบ

/ **2.2 ข้อกฎหมาย** ...

 **2.2 ข้อกฎหมายและระเบียบที่เกี่ยวข้อง ประกอบการอนุญาตปลูกสร้างอาคาร**

**หรือสิ่งอื่นใดล่วงล้ำลำน้ำ**

**ประธาน** มอบฝ่ายเลขานุการฯ

**หัวหน้าสำนักงานจังหวัด**  **1.กฎกระทรวง ฉบับที่ 63** (พ.ศ.2537) ออกตามความในพระราชบัญญัติการเดินเรือในน่านน้ำไทย พระพุทธศักราช 2456

**ข้อ 2 ผู้ใดประสงค์จะขออนุญาตปลูกสร้างอาคารหรือสิ่งอื่นใดล่วงล้ำลำแม่น้ำ** ให้ยื่นคำขอตามแบบที่อธิบดีกรมเจ้าท่ากำหนด โดยระบุวัตถุประสงค์ในการใช้อาคารหรือสิ่งอื่นใดที่ขออนุญาตพร้อมด้วยหลักฐานและเอกสารต่างๆ ประกอบด้วย

1.1 สำเนาทะเบียนบ้าน และสำเนาบัตรประจำตัวประชาชน/บัตรประจำตัวข้าราชการ

 1.2 หลักฐานแสดงความเป็นเจ้าของกรรมสิทธิ์ หรือเป็นผู้มีสิทธิครอบครอง

 1.3 แบบแปลนรายละเอียด โดยวิศวกรหรือผู้รับรอง

 1.4 แผนผังแสดงบริเวณที่ขออนุญาตและบริเวณใกล้เคียง

 1.5 หนังสือของจังหวัดที่รับรองว่า การปลูกสร้างไม่เป็นอุปสรรคต่อแผนพัฒนาจังหวัด ผังเมือง และการรักษาสภาพแวดล้อมของจังหวัด

 1.6 รายงานการวิเคราะห์ผลกระทบสิ่งแวดล้อม

 ข้อ 4 ลักษณะของอาคารและการล่วงล้ำที่พึงอนุญาตได้ มีดังต่อไปนี้

 (๕) เขื่อนกันน้ำเซาะ

 ก. ต้องมีรูปแบบที่ไม่ก่อให้เกิดผลกระทบต่อร่องน้ำ ตลิ่ง และบริเวณข้างเคียง

ข. ต้องมีโครงสร้างที่แข็งแรงและอยู่ในแนวฝั่งเดิมมากที่สุด หากมีส่วนที่ยื่นเข้าไปในน้ำให้มีเฉพาะส่วนที่จำเป็น

**มติที่ประชุม** รับทราบ

**ระเบียบวาระที่ ๓** **เรื่องเพื่อพิจารณา**

ขอความเห็นชอบการก่อสร้างโครงการก่อสร้างระบบป้องกันน้ำท่วมพื้นที่ชุมชนโผงเผง ระยะที่ ๓ และระยะที่ ๔ ของกรมโยธาธิการและผังเมือง โดยสำนักงานโยธาธิการและผังเมืองจังหวัดอ่างทอง

**ประธาน** มอบฝ่ายเลขานุการ

**หัวหน้าสำนักงานจังหวัด** ตามที่สำนักงานโยธาธิการและผังเมืองจังหวัดอ่างทอง แจ้งว่า กรมโยธาธิการและผังเมืองจะดำเนินการก่อสร้างโครงการก่อสร้างระบบป้องกันน้ำท่วมพื้นที่ชุมชนโผงเผง ระยะที่ ๓ และระยะที่ ๔ อำเภอป่าโมก จังหวัดอ่างทอง จึงมีความประสงค์ขอหนังสือรับรองของจังหวัดว่า การก่อสร้างดังกล่าว ไม่เป็นอุปสรรคต่อแผนพัฒนาจังหวัด ผังเมืองรวม และการรักษาสภาพแวดล้อมของจังหวัด บริเวณริมแม่น้ำเจ้าพระยา ตำบลโผงเผง อำเภอป่าโมก จังหวัดอ่างทอง เพื่อประกอบการยื่นเรื่อง ขออนุญาตก่อสร้างสิ่งล่วงล้ำลำน้ำนั้น เพื่อเป็นการตรวจสอบข้อมูลในเบื้องต้น จังหวัดจึงได้มอบหมายให้หน่วยงานที่เกี่ยวข้องดำเนินการแล้ว ดังนี้

/เจ้าพระยา ...

1. มีหนังสือจังหวัดอ่างทอง ด่วนที่สุด ที่ อท 0017.2/๙๘๕๖ ลงวันที่ ๑๘ ตุลาคม 25๖๒ และหนังสือ ด่วนที่สุด ที่ อท 0017.2/๙๘๕๗ ลงวันที่ ๑๘ ตุลาคม 25๖๒ มอบหมายให้สำนักงานทรัพยากรธรรมชาติและสิ่งแวดล้อมจังหวัดอ่างทอง และสำนักงานโยธาธิการและผังเมืองจังหวัดอ่างทอง ดำเนินการสำรวจพื้นที่และพิจารณาว่าการก่อสร้างโครงการก่อสร้างระบบป้องกันน้ำท่วมพื้นที่ชุมชนโผงเผง ระยะที่ ๔ เป็นอุปสรรคต่อผังเมืองรวม และการรักษาสภาพแวดล้อมของจังหวัดหรือไม่
2. มีหนังสือจังหวัดอ่างทอง ด่วนที่สุด ที่ อท 0017.2/ว ๔๐๙๘ ลงวันที่ ๑๘ ตุลาคม 25๖๒ ให้อำเภอป่าโมกแจ้งองค์การบริหารส่วนตำบลโผงเผง จัดประชุมรับฟังความคิดเห็นของประชาชนว่าการก่อสร้างโครงการก่อสร้างระบบป้องกันน้ำท่วมพื้นที่ชุมชนโผงเผง ระยะที่ ๔ มีผลกระทบต่อประชาชนที่อยู่บริเวณใกล้เคียงหรือไม่อย่างไร และจากการตรวจสอบเอกสารประกอบการขออนุญาตในเบื้องต้นแล้วปรากฎว่า สำนักงานโยธาธิการและผังเมืองจังหวัดอ่างทอง ได้ยื่นเอกสารตามที่กำหนดไว้ในกฎกระทรวงฉบับที่ ๖๓ (พ.ศ.๒๕๓๗) ครบถ้วน

ในลำดับต่อไป ขอให้หน่วยงานที่เกี่ยวข้องชี้แจงรายละเอียดเพิ่มเติม ดังนี้

**ผลกระทบต่อผังเมืองรวม**

**โยธาธิการและผังเมืองฯ** สำนักงานโยธาธิการและผังเมืองจังหวัดอ่างทอง ได้ดำเนินการสำรวจพื้นที่

โครงการก่อสร้างระบบป้องกันน้ำท่วมพื้นที่ชุมชนโผงเผง ระยะที่ ๓ และ ๔ โครงการฯ ตั้งอยู่บริเวณหมายเลข ๓.๒๘ ที่กำหนดไว้เป็นที่ดินประเภทชนบท และเกษตรกรรม (สีเขียว) ซึ่งการใช้ประโยชน์ที่ดินริมฝั่งแม่น้ำเจ้าพระยา ให้มีที่ว่างตามแนวขนานริมฝั่งตามสภาพธรรมชาติของแม่น้ำเจ้าพระยาไม่น้อยกว่า ๑๕ เมตร และที่ดินริมฝั่งแม่น้ำ ลำคลอง หรือแหล่งน้ำสาธารณะ ให้มีที่ว่างตามแนวขนาน ริมฝั่งตามสภาพธรรมชาติของแม่น้ำ ลำคลอง หรือแหล่งน้ำสาธารณะไม่น้อยกว่า ๖ เมตร เว้นแต่เป็นการก่อสร้างเพื่อการคมนาคมทางน้ำหรือการสาธารณูปโภค

**ผลกระทบต่อสภาพแวดล้อมกับประชาชนที่อยู่บริเวณใกล้เคียง**

**ผู้แทน สนง..ทสจ.อท.** สำนักงานทรัพยากรธรรมชาติและสิ่งแวดล้อมจังหวัดอ่างทอง ได้ดำเนินการ

/**ผลกระทบ** ...

สำรวจพื้นที่และพิจารณาแล้วว่าการก่อสร้างโครงการก่อสร้างระบบป้องกันน้ำท่วมพื้นที่ชุมชนโผงเผง ระยะที่ ๓ และ ๔ ไม่เป็นอุปสรรคต่อการรักษาสภาพแวดล้อมของจังหวัด ทั้งนี้ สำนักงานทรัพยากรธรรมชาติและสิ่งแวดล้อมจังหวัดอ่างทอง มีข้อสังเกตเพิ่มเติม คือ ผู้รับผิดชอบโครงการฯ ควรกำหนดมาตรการป้องกัน และแก้ไขปัญหาการจัดการขยะมูลฝอยและคราบน้ำมันจากการก่อสร้าง

**ผลกระทบต่อแผนพัฒนาจังหวัด**

**ผู้แทน หน.สนจ.อท.** สำนักงานจังหวัดอ่างทองได้ตรวจสอบแผนพัฒนาจังหวัดประจำปี

งบประมาณ พ.ศ. ๒๕61 – 256๕แล้ว เห็นว่า การยื่นขออนุญาตก่อสร้างโครงการก่อสร้างระบบป้องกันน้ำท่วมพื้นที่ชุมชนโผงเผง ระยะที่ ๔ บริเวณริมแม่น้ำเจ้าพระยา ตำบลโผงเผง อำเภอป่าโมก จังหวัดอ่างทอง ของกรมโยธาธิการ และผังเมือง ไม่ขัดกับแผนพัฒนาจังหวัดแต่อย่างใด

**การจัดเวทีรับฟังความคิดเห็นของประชาชน**

**นายอำเภอป่าโมก**  อำเภอป่าโมกได้มอบหมายให้องค์การบริหารส่วนตำบลโผงเผง จัดประชุมประชาคมรับฟังความคิดเห็นจากประชาชน โครงการก่อสร้างระบบป้องกันน้ำท่วมพื้นที่ชุมชนโผงเผง ระยะที่ ๓ และระยะที่ ๔ โดยได้มีการจัดประชุมรับฟังความคิดเห็นเมื่อวันที่ ๓ กรกฎาคม ๒๕๖๒ ที่ประชุมมีมติเห็นชอบ และมีข้อสังเกตเพิ่มเติม คือกรณีที่การตอกเสาเข็มแล้วเกิดความเสียหายต่อทรัพย์สิน ก่อนทำการก่อสร้าง ผู้รับจ้างต้องทำการสำรวจทรัพย์สินของชาวบ้านที่อาศัยอยู่ใกล้บริเวณก่อสร้าง และถ่ายรูปเก็บเป็นหลักฐานโดยรับทราบทั้ง ๒ ฝ่าย และถ้าเกิดความเสียหายผู้รับจ้างต้องรับผิดชอบในการซ่อมแซมให้กลับมาใช้งานได้ตามปกติ

**ประธาน** กรรมการท่านอื่นมีข้อซักถามเพิ่มเติมหรือไม่ ถ้าไม่มีคำถามอื่น ขอปิดประชุม

**มติที่ประชุม** ที่ประชุมได้มีมติเห็นชอบว่า โครงการก่อสร้างระบบป้องกันน้ำท่วมพื้นที่ชุมชนโผงเผง ระยะที่ ๓ และระยะที่ ๔ ตำบลป่าโมก อำเภอป่าโมก จังหวัดอ่างทอง ของกรมโยธาธิการและผังเมือง โดยสำนักงานโยธาธิการและผังเมืองจังหวัดอ่างทองดังกล่าวไม่ขัดต่อแผนพัฒนาจังหวัด ผังเมืองรวม และการรักษาสภาพแวดล้อม โดยคณะกรรมการฯ มีข้อสังเกตเพิ่มเติม ดังนี้

1. ในช่วงระหว่างดำเนินการก่อสร้าง ขอให้ผู้รับจ้างดำเนินการติดตั้งสัญลักษณ์เตือน ซึ่งอาจเป็นป้ายเตือน หรือทุ่นเตือนให้แก่เรือที่สัญจรผ่านในบริเวณ ที่มีการก่อสร้าง พร้อมทั้งไฟสัญญาณเตือนสำหรับเรือที่สัญจรในเวลากลางคืน
2. เมื่อดำเนินการก่อสร้างแล้วเสร็จ ขอให้ผู้รับจ้างดำเนินการเก็บกู้เศษวัสดุต่างๆ ที่ตกหล่นในแม่น้ำในขณะที่มีการก่อสร้างให้หมดสิ้น
3. ผู้รับจ้างควรกำหนดมาตรการป้องกันและแก้ไขปัญหาการจัดการขยะมูลฝอยและคราบน้ำมันจากการก่อสร้าง
4. ผู้รับจ้างต้องทำการสำรวจทรัพย์สินของชาวบ้านที่อาศัยอยู่ใกล้บริเวณก่อสร้าง และถ่ายรูปเก็บเป็นหลักฐานโดยรับทราบทั้ง ๒ ฝ่าย และถ้าเกิดความเสียหายผู้รับจ้างต้องรับผิดชอบในการซ่อมแซมให้กลับมาใช้งานได้ตามปกติ

**ระเบียบวาระที่ ๔ เรื่องอื่นๆ**

ไม่มี

**เลิกประชุม** เวลา ๑๒.๐๐ น.

 (นายวรพงศ์ เกตุดิษฐ์) ผู้จดรายงานการประชุม

 นักวิเคราะห์นโยบายและแผนปฏิบัติการ

 (นายชูชาติ ศารทประภา) ผู้ตรวจรายงานการประชุม

 ผู้อำนวยการกลุ่มงานยุทธศาสตร์และข้อมูลเพื่อการพัฒนาจังหวัด